laion/Wikipedia-Exotic huggingface dataset:
פטריסיה ברזיק

פטריסיה ברזיק (בצרפתית: Patricia Barzyk; נולדה ב-28 באוקטובר 1963) היא דוגמנית ושחקנית צרפתייה. ברזיק נולדה בחבל בורגון-פראנש-קונטה שבצרפת. בהיותה בת שש עשרה נבחרה למלכת יופי מקומית של אזורה, בעקבות כך היא נשלחה להתחרות בתחרות מיס צרפת שנערכה בפריז, בתחרות הארצית היא הייתה סגנית ראשונה, מספר ימים לאחר התחרות הזוכה ויתרה על התואר והיא הוכתרה כמיס צרפת. היא הייתה למיס צרפת הצעירה בהיסטוריה, עקב גילה היא לא יכלה להשתתף במיס תבל. היא הייתה לנציגת צרפת במיס עולם 1980 ושם הייתה הסגנית השנייה. לאחר מכן החלה בקריירת דוגמנות והופיעה על מספר שערי מגזינים ופרסומות לטלוויזיה. ב-1985 שיחקה באחד התפקידים הראשיים בסרט "The Satin Slipper" המתבסס על מחזה מאת פול קלודל. ב-1985 גילמה זמרת אופרה בסרט "La Machine à découdre". ב-1991 שיחקה תפקיד קטן בסרט "Money" שיצא בהפקה משותפת צרפתית-קנדית ושיחק בו אריק סטולץ. ב-2017 שיחקה בסרט "Madame Hyde" עם איזבל הופר. בנוסף לקולנוע היא הופיעה במספר סדרות טלוויזיה. היא הייתה בזוגיות עם הבמאי ז'אן פייר מוקי ועם השחקן האנגלי ג'יימס אוברי, בתה שרה גם היא שחקנית והתמודדה בתחרות מיס צרפת 2009. פטריסיה ברזיק, במסד הנתונים הקולנועיים IMDb (באנגלית) פטריסיה ברזיק, באתר AllMovie (באנגלית) פטריסיה ברזיק, במסד הנתונים הקולנועיים KinoPoisk (ברוסית) Par Le 6 décembre 2008 à 07h00, Sarah Barzyk, miss de mère en fille, leparisien.fr, ‏2008-12-06 (ב־)
מיס צרפת 2004

מיס צרפת 2004 היא תחרות מיס צרפת ה-74 במספר. התחרות נערכה ב-13 בדצמבר 2003 בנורמנדי ושודרה בערוץ TF1. 46 מתמודדות לקחו חלק בתחרות. בנוסף לחבר השופטים גם לצופים בבית היה השפעה על הבחירות בתחרות על ידי הצבעה ב-SMS. בתחרות זכתה לטיציה בלגר, דיילת מאלזס, זוהי הפעם החמישית שמיס אלזס לוקחת את התואר של מיס צרפת, שהקודמת הייתה ב-1987. אלודי גוסיה גארו לארה פביאן פטרישיה קאס מיס אלזס נבחרה למיס צרפת 2004
יחסי סרביה–צ'ילה

יחסי סרביה–צ'ילה הם היחסים הבינלאומיים בין הרפובליקה של סרביה לבין הרפובליקה של צ'ילה. היחסים בין שתי המדינות כוננו במקור בשנת 1935 עם ממלכת יוגוסלביה, והם התחדשו בשנת 1946. לאחר מלחמת העולם השנייה לאחר שתי הפרעות, בשנים 1947 ו-1973], הם התחדשו לבסוף במרץ 1990. במהלך תקופה זו חתמו ממשלות צ'ילה ויוגוסלביה על הסכם מסחר ותשלומים (1957, שונה בשנת 1960), הסכם תרבות (1967) והסכם לביטול אשרות תיירים (1978 ו-1979). בשנת 1999, במהלך מלחמות יוגוסלביה, צ'ילה קיבלה פליטים ממה, אם כי כמעט כולם חזרו לאירופה עקב תנאי החיים הירודים בהם התקבלו בצ'ילה. לאחר סיום שלטונו של סלובודן מילושביץ', בשנת 2000, הכירה צ'ילה ברפובליקה הפדרלית של יוגוסלביה. מהצד השני, צ'ילה איננה מכירה בעצמאותה של קוסובו. בהודעה לעיתונות שהתפרסמה ב-27 בפברואר 2008, משרד החוץ של צ'ילה קרא לשני הצדדים להגיע לפתרון באמצעות דיאלוג ודבקות בחוק הבינלאומי, והודיע כי ינתח את הדיונים המתקיימים במקרים רב-לאומיים. זה נחשב על ידי סרביה כתמיכה בשימור שלמות המדינה. נכון לעכשיו, לשתי המדינות קיים מנגנון להתייעצויות פוליטיות, המקיימות פגישות כדי להתייחס להיבטים העיקריים של היחסים הדו-צדדיים ולדון בעמדות משותפות בארגונים בינלאומיים. שר החוץ הסרבי ווק ירמיץ' ביקר בצ'ילה בשנת 2010, לרגל חגיגות המאתיים של צ'ילה, כמו גם בשנת 2012. כמו כן, משלחת סרבית השתתפה בפסגת ראשי המדינה והממשלה של אמריקה הלטינית והאיים הקריביים והאיחוד האירופי (CELAC-EU) בסנטיאגו בינואר 2013, כאשר הנשיא טומיסלב ניקוליץ' ניצל את ההזדמנות לקיים פגישה דו-צדדית עם המארח, נשיא צ'ילה סבסטיאן פיניירה. בשנת 2014 ביקר סגן ראש הממשלה ושר החוץ של סרביה, איוויצה דאצ'יץ', בצ'ילה, שם התקבל על ידי שר החוץ הצ'יליאני ארלדו מוניוס. בשנת 2016, המסחר בין שתי המדינות הסתכם ב-5.4 מיליון דולר, עם קצב צמיחה שנתי ממוצע של 20% בשנה שקדמה לה. הייצוא הסרבי לצ'ילה כולל בעיקר נייר אלומיניום, רהיטים ורכבי דיזל. צ'ילה מיוצגת בסרביה באמצעות שגרירותה באתונה, יוון, ובנוסף מחזיקה קונסוליית כבוד בבלגרד. סרביה מיוצגת בצ'ילה באמצעות שגרירותה בבואנוס איירס, ארגנטינה, ובנוסף מחזיקה קונסוליית כבוד בסנטיאגו דה צ'ילה. מדיה וקבצים בנושא יחסי סרביה–צ'ילה בוויקישיתוף אתר על יחסי מדינות
קוסטאס אדטוקומבו

קונסטאנטינוס "קוסטאס" אנדובויסי אדטוקומבו (ביוונית: Κώστας Εντουμπουίσι Αντετοκούνμπο; נולד ב-20 בנובמבר 1997) הוא כדורסלן יווני המשחק בעמדת הפאוור פורוורד. אדטוקומבו נולד באתונה שביוון להורים ממוצא ניגרי. אביו צ'ארלס היה בעברו כדורגלן, ואמו ורוניקה הייתה קופצת לגובה. לאחר שאחיו יאניס נבחר על ידי מילווקי באקס בדראפט ה-NBA‏ 2013, עבר קוסטאס עם הוריו ואחיו הצעיר אלכס להתגורר במילווקי. בעונת 2015/2016 הוביל את קבוצת הכדורסל של "תיכון דומיניקן" (Dominican High School) לזכייה באליפות ליגת התיכונים של ויסקונסין, עם ממוצעים של 12.9 נקודות, 7.1 ריבאונדים ו-2.4 חסימות למשחק. בשנת 2016 החל ללמוד באוניברסיטת דייטון אשר בדייטון, אוהיו, ושנה לאחר מכן הצטרף לקבוצת הכדורסל שלה – "דייטון פליירס". בעונתו היחידה עם הפליירס, 2017/2018, שימש כשחקן ספסל, ורשם ממוצעים צנועים של 5.2 נקודות ו-2.9 ריבאונדים למשחק. במרץ 2018 הודיע על עזיבתו את האוניברסיטה, לאחר שנתיים בלבד, לטובת התמודדות לבחירה בדראפט ה-NBA. בדראפט ה-NBA‏ 2018 נבחר אדטוקומבו בבחירה ה-60 והאחרונה, על ידי פילדלפיה 76', ומיד הועבר בטרייד לדאלאס מאבריקס. לקראת תחילת העונה חתם בקבוצה על חוזה כפול, במסגרתו שיחק לסירוגין עבור המאבריקס ב-NBA, ועבור קבוצת הבת שלה מליגת הפיתוח – טקסס לג'נדס. לאורך עונת הרוקי שלו הציג יכולת טובה בליגת הפיתוח עם ממוצעים של 10.6 נקודות ו-6.1 ריבאונדים למשחק, אולם שותף בשני משחקים בלבד ב-NBA. ביולי 2019 שוחרר מהמאבריקס, וחתם על חוזה כפול בלוס אנג'לס לייקרס ובקבוצת הבת שלה סאות' ביי לייקרס. גם בעונתו השנייה ב-NBA מיעט לקבל דקות משחק, ושותף בחמישה משחקים בלבד. בסיום אותה עונה זכה עם הלייקרס באליפות ה-NBA, לאחר שגברו על מיאמי היט בסדרת הגמר; אדטוקומבו עצמו לא שותף באף אחד ממשחקי הקבוצה בפלייאוף. ביולי 2021 עזב את ה-NBA, וחתם על חוזה בקבוצת אסוול ליון-וילרבאן מהליגה הצרפתית והיורוליג. יורוליג: 2023/2024 מדיה וקבצים בנושא קוסטאס אדטוקומבו בוויקישיתוף קוסטאס אדטוקומבו, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN פרופיל, באתר היורוליג יאניס רוצה להביא תקווה ליוון ולמילווקי, באתר npr.org,‏ 26 בספטמבר 2013 ביוגרפיה של אדטוקומבו, באתר קבוצת אוניברסיטת דייטון הסטטיסטיקות של אדטוקומבו בליגת המכללות, באתר sports-reference.com אדטוקומבו מעמיד את עצמו לבחירה בדראפט 2018, באתר bleacherreport.com,‏ 22 במרץ 2018 דאלאס מצרפת את אדטוקומבו וספולדינג, באתר הקבוצה, 21 ביוני 2018 הסטטיסטיקות של אדטוקומבו בליגת ה-NBA, באתר basketball-reference.com הסטטיסטיקות של אדטוקומבו בליגת הפיתוח, באתר basketball-reference.com הלייקרס מצרפים את אדטוקומבו, באתר הקבוצה, 22 ביולי 2019
יחסי צ'ילה–קוסובו

בין הרפובליקה של צ'ילה לקוסובו לא מתקיימים יחסים דיפלומטיים, מאחר שצ'ילה אינה מכירה בעצמאות קוסובו. בשנת 1999, במהלך מלחמות יוגוסלביה, צ'ילה קיבלה פליטים ממנה, אם כי כמעט כולם חזרו לאירופה עקב תנאי החיים הירודים בהם התקבלו בצ'ילה. לאחר סיום שלטונו של סלובודן מילושביץ', בשנת 2000, הכירה צ'ילה ברפובליקה הפדרלית של יוגוסלביה, אולם מאידך, צ'ילה איננה מכירה בעצמאותה של קוסובו. בהודעה לעיתונות שהתפרסמה ב-27 בפברואר 2008, משרד החוץ של צ'ילה קרא לשני הצדדים להגיע לפתרון באמצעות דיאלוג ודבקות בחוק הבינלאומי, והודיע כי ינתח את הדיונים המתקיימים במקרים רב-לאומיים. זה נחשב על ידי סרביה כתמיכה בשימור שלמות המדינה. בשנת 2014 הייתה אמורה נבחרת צ'ילה בכדורגל לשחק מול נבחרת קוסובו בכדורגל משחק ידידות, אולם לבסוף ביטלה צ'לה את המשחק. Chile refuses to play friendly football game with Kosovo באתר 692, 27 באוקטובר 2014
יחסי אסטוניה–צ'ילה

יחסי אסטוניה–צ'ילה הם יחסי החוץ בין צ'ילה לאסטוניה. צ'ילה הכירה מחדש באסטוניה ב-28 באוגוסט 1991 ויחסים דיפלומטיים בין שתי המדינות כוננו ב-27 בספטמבר 1991. הסכם על נסיעות ללא ויזה בין אסטוניה וצ'ילה נכנס לתוקף ב-2 בדצמבר 2000. שתי המדינות מקיימות בתוקף גם מזכר על שיתוף פעולה בין משרדי חוץ. צ'ילה היא בין השותפות החשובות בסחר החוץ של אסטוניה באמריקה הדרומית. בשנת 2007 הוערך המסחר בין אסטוניה לצ'ילה ב-6.3 מיליון אירו. הייצוא האסטוני כלל בעיקר מכונות, ציוד מכני ודלקים מינרליים; הייצוא של צ'ילה כלל בעיקר יין, דגים, סרטנים ופירות. בשנת 2004, 83% מייצוא צ'ילה לאסטוניה, שהסתכם אז ב-2.4 מיליון אירו, היה מורכב מיין. בשנת 2008 יינות צ'ילה החזיקו את הנתח הגבוה ביותר בשוק היין המיובא של אסטוניה, ואחריהם יינות ספרדיים. בגלל האקלים שלה שאינו מתאים לייצור ענבים בקנה מידה גדול, מרבית היין שנמכר באסטוניה מיובא. בשנת 2006, אסטוניה וצ'ילה הוציאו את סדרת הבולים המשותפת בנושא אנטארקטיקה, שתוכננה על ידי Ülle Marks ו-Jüri Kass, הנושאת תמונות של פינגווין קיסרי ושל לווייתן מינקי. יצירותיהם של הסופרים הצ'יליאנים איזבל אלנדה, פבלו נרודה וחוסה דונוסו תורגמו לאסטונית. צ'ילה מיוצגת באסטוניה באמצעות שגרירותה בהלסינקי, פינלנד, ובנוסף מחזיקה קונסוליית כבוד בטאלין וטרטו. אסטוניה מחזיקה בצ'ילה קונסוליית כבוד בסנטיאגו דה צ'ילה. מדיה וקבצים בנושא יחסי אסטוניה–צ'ילה בוויקישיתוף "Estonia and Chile". Estonian Ministry of Foreign Affairs. אורכב מ-המקור ב-2007-08-03. נבדק ב-2009-07-17. Elektrooniline Riigi Teataja: Eesti Vabariigi valitsuse ja Tšiili Vabariigi valitsuse vaheline turistide viisakohustuse kaotamise kokkulepe "Visa-free travel between Estonia, Chile comes into force". BNS at the BBC. 1 בדצמבר 2000. נבדק ב-2009-06-23. {{cite news}}: (עזרה) Estonian Cabinet of Ministers: Prime Minister spoke with the President of Chile about the common interests of both states אתר על יחסי מדינות
יחסי ארמניה–צ'ילה

יחסי ארמניה–צ'ילה הם היחסים הדיפלומטיים בין ארמניה לצ'ילה. ישנם כיום מעל 600 ארמנים המתגוררים בצ'ילה. שתי המדינות חברות באו"ם. במהלך רצח העם הארמני ולאחריו; ארמנים רבים עלו על ספינות ל"אמריקה" מבלי שידעו שהאוניות נוסעות לאמריקה הדרומית. הארמנים הראשונים שהגיעו לצ'ילה התיישבו בעיירה לילה-לייה, קרוב לנמל ולפראיסו. בשנות ה-40 של המאה ה-20 ממשלת צ'ילה עודדה את ההגירה לארץ, וכתוצאה מכך הגיעו ארמנים נוספים והתיישבו בצ'ילה. ב-26 בדצמבר 1991 זכתה ארמניה בעצמאותה מחדש לאחר פירוק ברית המועצות. ב-15 באפריל 1993 כוננו ארמניה וצ'ילה יחסים דיפלומטיים. בשנת 2007 הכירה ממשלת צ'ילה ברצח העם הארמני. בשנת 2010 מינתה ארמניה קונסול כבוד בסנטיאגו דה צ'ילה. ביולי 2014, נשיא ארמניה, סרז' סרקיסיאן, הגיע לביקור רשמי בצ'ילה. במהלך הביקור נפגש הנשיא סרגסיאן עם נשיאת צ'ילה מישל בצ'לט ושני המנהיגים דנו במגוון רחב של נושאים הנוגעים לחיזוק היחסים הדו-צדדיים הארמניים-צ'יליאנים ולעשות מאמצים משותפים לקידום שיתוף פעולה במספר תחומים מבטיחים. שני המנהיגים חתמו על מזכר הבנות הדדי בשיתוף פעולה בין שתי המדינות של משרד החוץ. בשנת 2016 מינתה צ'ילה קונסול כבוד תושב בירוואן. באפריל 2018 חגגו שתי המדינות 25 שנות יחסים דיפלומטיים. באותה שנה ביטלו שתי המדינות אשרות לבעלי דרכונים דיפלומטיים ורשמיים בין ארמניה לצ'ילה. בשנת 2018 הסתכם המסחר בין ארמניה לצ'ילה ב-1.9 מיליון דולר. הייצוא העיקרי של ארמניה לצ'ילה הוא עפרות ברזל. הייצוא העיקרי של צ'ילה לארמניה כולל דגים ומשקאות אלכוהוליים (יין). ארמניה מוסמכת לצ'ילה משגרירותה בבואנוס איירס, ארגנטינה, ובנוסף היא מחזיקה קונסוליית כבוד בסנטיאגו דה צ'ילה. צ'ילה מוסמכת לארמניה משגרירותה במוסקבה, רוסיה, ובנוסף היא מחזיקה קונסוליית כבוד בירוואן. מדיה וקבצים בנושא יחסי ארמניה–צ'ילה בוויקישיתוף Armenian Admiral of Chilean Naval Forces shares thoughts on the past path Armenians in Chile Bilateral Relations: Armenia-Chile Official visit of President Serzh Sargsyan to the Republic of Chile 25th anniversary of establishment of diplomatic relations between Armenia and Chile Armenia, Chile abolish visas for holders of diplomatic passports Embassy of Armenia in Argentina Embassy of Chile in Russia
Harlem Shake (שיר)

Harlem Shake הוא שיר שהוקלט על ידי הדי ג'יי והמפיק האמריקאי, באואר. השיר יצא לאור ב-22 במאי 2012 כסינגל הבכורה של באואר, דרך חברת התקליטים Mad Decent. השיר לא זכה להצלחה משמעותית עד פברואר 2013, כאשר סרטון יוטיוב הכולל בתוכו את השיר הפך לתופעת אינטרנט בשם הארלם שייק. התפשטות התופעה הובילה לעלייה במכירות הסינגל, והוא דורג במקום הראשון במצעד הסינגלים האמריקאי בילבורד הוט 100 למשך 5 שבועות ברציפות. השיר זכה להצלחה במצעדים רבים, ובמהלך שהותו בפסגת המצעד האמריקאי, הוחלט לשנות את שיטת דירוג המצעד באופן קבוע, כך שתכלול את כמות הצפיות דרך יוטיוב. השיר כולל בין היתר סמפול של השיר "Miller Time" של הלהקה Plastic Little. לאחר שהפך השיר ללהיט, המוזיקאי דיפלו, ראש חברת התקליטים Mad Decent, הגיע להסדר עם הלהקה לגבי הסמפול של שירה, דבר שלא נעשה לפני הוצאת השיר. עם זאת, לדברי באואר, הוא לא קיבל אף חלק מהרווחים של השיר עקב בעיות משפטיות בנוגע לסמפולים בשיר. הראפרית האמריקאית אזיליה בנקס פרסמה רמיקס לשיר בערוץ הסאונדקלאוד שלה, שמאוחר יותר הוסר לבקשת באואר והוביל לסכסוך בין השניים. גרסה זו תוכננה להיות הגרסה הרשמית של השיר, ואף בנקס טענה כי היא פרסמה את השיר לאחר שקיבלה אישור לעשות זאת, ואילו באואר טען כי הגרסה של בנקס לא הייתה לטעמו, ולכן לא השתמש בה וביקש מבנקס שלא לפרסמה. מדיה וקבצים בנושא Harlem Shake בוויקישיתוף אתר האינטרנט הרשמי של Harlem Shake (באנגלית) מידע על היצירה "Harlem Shake" באתר מיוזיק בריינז מידע על הסינגל "Harlem Shake" באתר מיוזיק בריינז סרטון השיר "Harlem Shake" באתר יוטיוב Baauer's 'Harlem Shake' Debuts Atop Revamped Hot 100, Billboard, ‏2013-02-20 Diplo Clears ‘Harlem Shake’ Samples 'HARLEM SHAKE' FACING COPYRIGHT CLAIMS Azealia Banks Clashes With Baauer and Diplo Over "Harlem Shake"
גבריאלי

האם התכוונתם ל... אנדראה גבריאלי – מלחין ונגן עוגב איטלקי מתקופת הרנסאנס. ג'ובאני גבריאלי – מלחין ונגן עוגב איטלקי מתקופת הרנסאנס, אחיינו של אנדראה גבריאלי. דוד גבריאלי (פסל) – פסל ישראלי דוד גבריאלי (רב) – רב וראש ישיבת נווה דקלים. דומניקו גבריאלי – מלחין וצ'לן איטלקי מתקופת הבארוק. מרים גבריאלי – שחקנית קולנוע, תיאטרון וטלוויזיה ישראלית. ענבל גבריאלי – חברת כנסת לשעבר. גבריאל
יחסי בנגלדש–צ'ילה

יחסי בנגלדש–צ'ילה הם היחסים הדיפלומטיים בין הרפובליקה העממית של בנגלדש לרפובליקת צ'ילה. שתי המדינות חברות בG77 והמדינות הבלתי-מזדהות. בשנת 2011 ביקר שר החוץ של בנגלדש מוחמד מיג'ארול קוויס בביקור רשמי בצ'ילה. בנגלדש וצ'ילה תמיד הביעו את האינטרס שלהם להרחיב את הסחר הדו-צדדי בין שתי המדינות. בגלל מיקומה האסטרטגי, צ'ילה זוהתה כשוק חשוב להרחבת מוצרי בנגלדש באמריקה הלטינית. חברות בנגלדשיות רבות נכנסו לשוק הצ'יליאני, והבולטת בהן חברת התרופות Beximco אשר לאחר כניסתן לשוק הצ'יליאני, הפכה בשנת 2008 לחברת התרופות הבנגלדשית הראשונה שקיבלה רישום מוצרים בכל מדינה באמריקה הלטינית. על פי דוח שפרסם המנהל הכללי של קשרי כלכלה בינלאומיים במשרד החוץ הצ'יליאני בשנת 2012, בנגלדש הייתה בין היעדים המובילים באסיה להשקעות בצ'ילה. בשנת 2013 צ'ילה העניקה גישה חופשית ממכס למוצרי בנגלדש במטרה לחזק את הסחר הדו-צדדי בין שתי המדינות. הסחר הדו-צדדי בין שתי המדינות עומד על 30.37 מיליון דולר נכון ליוני 2013, כאשר כל המסחר מהווה ייצוא בנגלדש לצ'ילה. כ-93% מהייצוא הבנגלדשי לצ'ילה היה של טקסטיל ובגדים מוכנים. שאר היצוא כלל חוטי יוטה, בדי יוטה, הנעלה, כובעים ומוצרי תרופות. בנגלדש לא מיוצגת בצ'ילה לא בדרג השגרירות ולא בדרג הקונסוליה. צ'ילה מחזיקה בבנגלדש קונסוליה בדאקה. S.A., AyerViernes. "Chile en el Exterior » Blog Archive  » Subsecretario Schmidt se reúne con autoridades de Mauricio y Bangladesh". chileabroad.gov.cl (בEuropean Spanish). אורכב מ-המקור ב-2011-08-31. נבדק ב-2017-02-23. "Chile keen to strengthen economic ties with Bangladesh". bdnews24.com. נבדק ב-2017-02-23. "Beximco Pharmaceuticals Ltd". archive.thedailystar.net (באנגלית). The Daily Star. נבדק ב-2017-02-23. S.A.P., El Mercurio. "Inversión chilena en Asia alcanza los US$ 443 millones en 20 años". LaSegunda.com (בספרדית). נבדק ב-2017-02-23. "Commerce ministry to assess official trade tours | Dhaka Tribune". www.dhakatribune.com (באנגלית). נבדק ב-2017-02-23. אתר על יחסי מדינות
דז'ה פהר

דז'ה פֶהֵר, (עד 1896 דוד פֶכֶר, בהונגרית: Fehér Dezső; בורשודסנטגיירג', 21 בדצמבר 1869 – אוראדיה, 22 בפברואר 1935) היה סופר, עיתונאי יהודי-הונגרי. פהר נולד במשפחה יהודית כבנם של מוריץ פכר וקטלין וינקלר. את דרכו המקצועית החל בשנת 1887 בבודפשט, שם עבד ביומונים שונים ובכתבי עת הומוריסטיים. משנת 1889 ועד מותו פעל בעיר אוראדיה (אז בהונגריה). תחילה ערך את היומון בשם "נאג'ווארד" (Nagyvárad) כשם העיר אוראדיה בהונגרית. בשנת 1898 היה המייסד והעורך הראשי של "יומן נאג'ווארד" עד סוף ימיו (העיתון הופיע מ-1898 עד 1934). כעורך משנה עבד לצדו במשך יותר משנתיים המשורר וסופר אנדרה אדי, שהתפתחותו כסופר ומשורר הושפעה משמעותית בתקופה זו. בעריכתו של פהר הגיע העיתון לחזית העיתונות בשפה ההונגרית מחוץ לבודפשט וייצג עמדה מתקדמת ואופוזיציונית. פהר לקח חלק פעיל בחייה האינטלקטואליים של אוראדיה, היה חבר מייסד ב"אגודת סיגליגט" אגודה ספרותית שפעלה עד מלחמת העולם השנייה. בשנת 1919 הוא היה חבר מייסד ב"אגודת אדי אנדרה" באוראדיה, ובאותה שנה הקים את כתב העת הספרותי "ואראדי הט" (Váradi Hét - השבוע של ואראד) השבוע של ואראד היה שבועון פוליטי שערך שאנדור אנטל (אדלר) שנרצח בשואה, מאוקטובר 1917, ושנקנה על ידי דז'ה פהר. בשנות העשרים והשלושים של המאה העשרים, כתב העת של פהר, יומן נאג'ווארד, היה אחד הפורומים החשובים החיים האינטלקטואלים ההונגרים המתקדמים ברומניה. פהר ערך וכתב מבוא עם מידע היסטורי לכתביו הפובליציסטיים של אנדרה אדי כרך ראשון של כתיבה עיתונאית ("אם השטן בעל חוד הפלדה קורה לך". (Ha hív az acélhegyű ördög אורדיה, 1927). הטרנו בן החצי מיליון (קומדיה, 1889) קליידוסקופ (כתבי פרוזה, 1894) מאה שנים (לרגל יום השנה לאומנות הבמה באוראדיה, אוראדיה, 1902) לַנצח (סיפורים, 1903) אנדרה אדי: יובל לדז'ה פהר. ניוגט, 1914/2; פורסם מחדש "אנדרה עדי על הספרות", בודפשט, 1961. גאבור גאל: השנים המסתוריות של אדי. קורונק 1928/4; פורסם מחדש "כתבים נבחרים" 1964 לקסיקון ספרות הונגרית ברומניה:ספרות, פובליציסטיקה, ספרות מדעית, תרבות. בוקרשט-קלוז'-נאפוקה לקסיקון ספרותי הונגרי חדש מסת"ב 963-05-6805-5 לקסיקון יהודי הונגרי. לקסיקון יהודי הונגריה. 1929 "Születési bejegyzése a bolyoki izraelita hitközség születési akv. 35/1869. folyószáma alatt". נבדק ב-2019-12-09.
סורת א-טלאק

סורת א-טלאק (בערבית: سورة الطلاق, "גירושין או גיטין") היא הסורה מספר 65 בקוראן המונה 12 פסוקים. א-טאלאק הוא לא רק שמה של סורה זו, אלא גם כותרת הנושא שלה, מכיוון שהיא מכילה מצוות אודות תהליך הגירושין. עבדאללה אבן מסעוד תיאר אותה כ"סורה קצרה יותר מסורת א-נסאא". הסורה מגדירה גם את פרק הזמן למשך תקופת העידה (תקופת המעבר של אישה אשר התאלמנה או אשר התגרשה), שצריכה להיות שלוש תקופות וסת. לנערות שטרם ילדו ולנשים לאחר גיל המעבר – שלושה חודשים. במקרה של הריון, לאחר הלידה של הילד. לאחר התייחסות לנושא הגירושין, ומספר נושאים משפחתיים נוספים, בשבעת הפסוקים הראשונים הסורה קוראת בתוקף לאנשים לקיים את חוקיו והדרכתו של אלוהים, ומזכירה את גורלם של אנשים שלא היו צייתנים, כמו הכופרים והסוררים שנענשו בגלל חטאם. הפסוק ה-11 מתאר את הגישה הנדרשת מהמאמינים האמיתיים שהיא אמונה בשליח ובשפע הנובע ממנו. לבסוף, כוחו של אלוהים וחוכמתו מודגשים בסיום הסורה. מדיה וקבצים בנושא סורת א-טלאק בוויקישיתוף סורת א-טלאק, בתרגום הרמן רקנדורף, באתר ויקיטקסט Ibn Kathir. "Tafsir Ibn Kathir (English): Surah Al Talaq". Quran 4 U. Tafsir. נבדק ב-29 בדצמבר 2019. {{cite web}}: (עזרה) Sayyid Maududi, Tafhim al-Qur'an, Lahore: Islamic Publications, Ltd. (1981) "65. Surah At Talaq (Divorce) - Sayyid Abul Ala Maududi - Tafhim al-Qur'an - The Meaning of the Qur'an". "Surah 65. At-Talaq". alim.org. https://archive.org/details/InTheShadeOfTheQuranSayyidQutb Sayyid Qutb (d. 1966) Fi Zilal al-Qur'an (In the shades of the Qur'an) Muhammad Farooq-i-Azam Malik (translator), Al-Qur'an, the Guidance for Mankind - English with Arabic Text George Sale A Comprehensive Commentary on the Quran CHAPTER LXV.: ENTITLED SURAT AL TALÁQ (DIVORCE) Iman Mohammad Kashi; Uwe Hideki Matzen. "Al-Quran (القرآن) — Online Quran Project — Translation and Tafsir". The Quran.
צב יבשה רוסי

צב יבשה רוסי או צב יבשה מרכז-אסייתי (שם מדעי: Testudo horsfieldii) הוא מין של צב מהמשפחה צבים יבשתיים החי בערבות של רוסיה ומרכז אסיה והוא מצוי בטבע בסכנת הכחדה. הוא משויך לסוג צב יבשה, אך חלק מהחוקרים רואים בו מין יחיד בסוגו בסוג Agrionemys. הצב קרוי על שם החוקר תומאס הורספילד (אנ'). צב זה קטן יחסית, מגיע לאורך של 13 עד 25 סנטימטרים בזכרים ו-15 עד 25 סנטימטרים בנקבות. הצב בעל דו-צורתיות זוויגית, והזכרים בעלי זנבות ארוכים יותר מלנקבות, להם חריץ קטן דמוי-כוכב בקצה הזנב, טפרים רחבים יותר וגודלם קטן יותר במעט. הצבים יכולים לחיות עד 100 שנה. צבע השריון הוא לרוב חום-אדמדם עד שחור, כשסביב הלוחיות הצבע צהוב-קש. הרגליים גדולות ואפורות והראש קצר ובקצהו לסתות צהובות-בהירות נוקשות. העיניים שחורות והזנב כהה. הצב מצוי בטבע במרכז אסיה מדרום רוסיה עד איראן ופקיסטן ומזרחה עד לשינג'יאנג שבסין. הוא מצוי בסביבות יבשות לרבות באזורי מדבר ובקייצים חמים הוא נכנס לתרדמת קיץ, בה הוא ישן במשך תשעה חודשים. הוא צמחוני לחלוטין וניזון מצמחייה קרקעית. בשבי הוא נוהג לאכול בעיקר חסה, לחך ופרחי Valerianella או שן הארי. צב יבשה רוסי הוא חית גידול ביתי פופולרית. ניתן לגדל אותו בפנים הבית או מחוץ לו. לרוב, בוחרים בגידול פנים בית למרות ששטח הגידור צריך להיות רחב יותר. עם גידור מותאם, משטח, לחות, תאורה ושמירה על טמפרטורה נכונה הצב יחיה בתנאים טובים. במין זה ישנם 3 תת-מינים: Testudo horsfieldii horsfieldii Testudo horsfieldii kazachstanica Testudo horsfieldii rustamovi מדיה וקבצים בנושא צב יבשה רוסי בוויקישיתוף צב יבשה רוסי, באתר ITIS (באנגלית) צב יבשה רוסי, באתר NCBI (באנגלית) צב יבשה רוסי, באתר האנציקלופדיה של החיים (באנגלית) צב יבשה רוסי, באתר GBIF (באנגלית) בית לגידול צב רוסי, באתר Alltortoise (באנגלית) צב יבשה רוסי באתר הרשימה האדומה של IUCN
יחסי גרנדה – הממלכה המאוחדת

יחסי גרנדה–הממלכה המאוחדת הם יחסי החוץ בין גרנדה לבריטניה. שתי המדינות חברות מלאות בחבר העמים הבריטי. כממלכות חבר העמים, שתי המדינות תחת אותו מונרך, המלכה אליזבת השנייה, ושתיהן חברות באו"ם, חבר העמים הבריטי, האיגוד הפרלמנטרי של חבר העמים ואפריקה, הקריביים והפסיפיק–האיחוד האירופי. חברת הטלקומוניקציה הבריטית Cable and Wireless, (שמותגה מחדש כ-Landline, Internet, Mobile and Entertainment LIME), היא ספקית שירותי הטלפון בכל מדינת גרנדה. סקר שערך תאגיד השידור הבריטי (BBC) מצא כי ישנם כ-2,500 אנשים המזוהים כאזרחים בריטים המתגוררים בגרנדה. במפקד בריטניה בשנת 2001 נמנו למעלה מ-9,783 אנשים ילידי גרנדה המתגוררים בבריטניה. ב-20 בינואר 2012 קיימה גרנדה את הפורום השביעי בריטניה–הקריביים באתר הנופש גרנדיאן ביי רקס. סדר היום העיקרי של פגישה זו היה הקמת אזורי עדיפות לשיתוף פעולה, דיון בתחומי דאגה מרכזיים והצעת מנגנונים שיאפשרו שיתוף פעולה רב יותר. שר החוץ של בריטניה, ויליאם הייג השתתף בפגישה. גרנדה מחזיקה בבריטניה נציבות עליונה בלונדון. בריטניה מחזיקה בגרנדה נציבות עליונה בסנט ג'ורג'ס. מדיה וקבצים בנושא יחסי גרנדה – הממלכה המאוחדת בוויקישיתוף Brits Abroad "Country-of-birth database". Organisation for Economic Co-operation and Development. אורכב מ-המקור ב-2009-06-17. נבדק ב-2008-09-21. Weekend major conference and honouring of sporting heroes (ארכיון) אתר על יחסי מדינות
Enrique Iglesias

Enrique Iglesias הוא אלבום הבכורה של הזמר-יוצר הספרדי אנריקה איגלסיאס. האלבום יצא לאור ב-21 בנובמבר 1995, על ידי חברת התקליטים Fonovisa. האלבום זכה בפרס גראמי לאלבום הפופ הלטיני הטוב ביותר בטקס גראמי ה-39, שנערך ב-26 בפברואר 1997. האלבום זכה להצלחה מסחרית ומכר מעל לשישה מיליון עותקים ברחבי העולם עד 1999. בארצות הברית הגיע האלבום למעמד פלטינה בנובמבר 1996, והיה לאחד האלבומים הלטיניים הנמכרים ביותר בכל הזמנים במדינה. חמשת הסינגלים שיצאו מהאלבום הגיע לפסגת מצעדי השירים הלטיניים של מגזין בילבורד האמריקאי. מידע על האלבום Enrique Iglesias באתר MusicBrainz מידע על האלבום Enrique Iglesias באתר AllMusic האלבום Enrique Iglesias באתר Discogs האלבום Enrique Iglesias באתר ספוטיפיי THE SON IS VERY HOT: SINGER ENRIQUE IGLESIAS CARRIES THE TORCH TO A NEW GENERATION
בית סבתא צילה

בית סבתא צילה הוא מרכז מבקרים לשימור המורשת ביבנאל. ביתם של צילה וברוך ליפשיץ. נמצא ברחובה הראשי של המושבה יבנאל, ונבנה בשנת 1905. אחד ממבני האיכרים המוקדמים של המושבה. ערך מורחב – יבנאל המושבה יבנאל שוכנת במורדות הרי נפתלי בבקעת יבנאל, במזרח הגליל התחתון. המושבה הראשונה שהוקמה בגל האחרון של העלייה הראשונה ב־1901. המשפחות שהקימו את יבנאל – נדדו ממקום למקום, מאתר לאתר – כשבכל פעם משתנה הרכב המשפחות, על פי העליות מארצות שונות, בניסיונות לבנות יישוב חדש. בית סבתא צילה נבנה בשנת 1905 על ידי יהודי שעלה מליטא ועזב את משמר הירדן ביחד עם משה ליפשיץ. הוא בנה אותו מכספו הפרטי וחזר לאמריקה. הבית עבר ידיים ובעלים עד שנשכר על ידי צילה וברוך ליפשיץ ואחר כך נקנה על ידם. ב-2012 החליטו דליה ויובל ליפשיץ לשפץ את הבית העזוב, ובהמשך קראו לו "בית סבתא צילה" על שם סבתו של יובל. שתי אדריכליות מומחיות לשימור, ענת אסתרליס ועדי חיימוביץ, תכננו את השיפוץ, השחזור והשימור, והם ארכו שבעה חודשים. מצגת במרכז המבקרים מתעדת את תהליך. הבית בנוי מאבן בזלת ומכיל כלי מטבח, כלי עבודה, כלים חקלאיים, חפצים וצילומים הממחישים את אורח חייהם של איכרי המושבה בראשית המאה ה־20. עוד במקום: תצוגת ממצאים ארכאולוגיים שנמצאו בתל ינעם הסמוך ליבנאל, המזוהה עם יבנאל המקראית (יהושע, י"ט, ל"ג) במקום מוקרן סרט המספר על ראשוני המשפחה והיישוב. כלי העבודה במכוורת אוסף קיני ציפורים מלפני 70 שנה מכשירי עבודה: תפירה, גיהוץ כלי בית ומטבח מדיה וקבצים בנושא בית סבתא צילה בוויקישיתוף אתר האינטרנט הרשמי של בית סבתא צילה בארכיון האינטרנט בית סבתא צילה באתר המועצה לשימור אתרי מורשת בית סבתא צילה – החולמים והיוזמים, סרטון באתר יוטיוב (אורך: 21:31) קטלוג ספקי חינוך – הדף על מרכז המבקרים
התאחדות הקטרגל הרוסית

התאחדות הקטרגל הרוסית (ברוסית: Ассоциация мини-футбола России, בראשי תיבות: АМФР) היא חטיבה של איגוד הכדורגל הרוסי האחראית על ארגון תחרויות קטרגל. נוסד בשנת 1992. ההתאחדות מנהלת את נבחרת רוסי בקטרגל ואת נבחרת רוסיה בקטרגל נשים. אליפות רוסיה בקרב קבוצות מועדוני ליגת העל אליפות רוסיה בקרב קבוצות מועדוני הליגה הבכירה גביע רוסיה אליפות רוסיה בקרב קבוצות נשים במועדוני ליגת העל גביע רוסיה בקרב קבוצות נשים אליפות רוסיה בקרב קבוצות נשים במועדוני הליגה הבכירה פרויקט "קטרגל לבית הספר" פרויקט "קטרגל לאוניברסיטאות" אתר האינטרנט הרשמי של התאחדות הקטרגל הרוסית (ברוסית) ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.